open-index/open-wikipedia-markdown huggingface dataset:
Ιστιοπλοΐα στους Ολυμπιακούς Αγώνες

Η ιστιοπλοΐα είναι ένα από τα παλιότερα ολυμπιακά αθλήματα, αφού τελείται στις Ολυμπιάδες από το 1900 στο Παρίσι. Το άθλημα υπήρχε στο πρόγραμμα και το 1896 στην Αθήνα αλλά οι καιρικές συνθήκες δεν επέτρεψαν τη διεξαγωγή του. Αγώνες ιστιοπλοΐας δεν έγιναν στους μεσοολυμπιακούς του 1906. 

## Περιγραφή
Η τεχνολογική εξέλιξη έχει ως αποτέλεσμα ο αριθμός των αγωνισμάτων της ιστιοπλοΐας και τα είδη των σκαφών να μην παραμένουν σταθερά και να αλλάζουν συχνά. Έτσι ως το 2008 έχουν εμφανιστεί στις Ολυμπιάδες 29 διαφορετικές κατηγορίες σκαφών, στις οποίες περιλαμβάνεται και η ιστιοσανίδα (γουίντ-σέρφινγκ) από το 1984.

Η συμμετοχή των γυναικών ήταν ανοιχτή από την έναρξη τέλεσης του αθλήματος, αφού τα πληρώματα μπορούσαν να είναι μικτά. Ξεχωριστές κατηγορίες σκαφών μόνο για γυναίκες μπήκαν το 1992 στη Βαρκελώνη. Έκτοτε τα αγωνίσματα είναι τριών ειδών: ανδρικά, γυναικεία και μικτά στα οποία μπορούν να μετέχουν και άντρες και γυναίκες. 

## Αγωνίσματα

*Σημείωση: ο πίνακας δεν είναι πλήρς.* **•** = μικτό, Α = ανδρών, Γ = γυναικών. 

## Τόπος διεξαγωγής

Η διεξαγωγή των αγώνων ιστιοπλοΐας συνήθως δεν διεξάγεται στην πόλη των αγώνων αλλά σε κοντινή θαλάσσια περιοχή.

## Ελληνικά μετάλλια

Η Ελλάδα έχει παράδοση στην ιστιοπλοΐα στις Ολυμπιάδες. Ως το 2008 έχει κατακτήσει συνολικά επτά μετάλλια: τρία χρυσά, δύο ασημένια κι δύο χάλκινα.

*  **Χρυσά**
** 1960: **Ντράγκον**: Κωνσταντίνος Β΄ της Ελλάδας, Οδυσσέας Εσκιτζόγλου, Γεώργιος Ζαΐμης
** 1996: **Ιστιοσανίδα**: Νίκος Κακλαμανάκης
** 2004: **470 γυναικών**: Σοφία Μπεκατώρου, Αιμιλία Τσουλφά

*  **Ασημένια**
** 1972: **Φιν**: Ηλίας Χατζηπαυλής
** 2004: **Ιστιοσανίδα**: Νίκος Κακλαμανάκης
 
*  **Χάλκινα**
** 1980: **Σόλινγκ**: Τάσος Μπουντούρης, Αναστάσιος Γαβρίλης, Αριστείδης Ραπανάκης
** 2008: **Ίνγκλινγκ**: Σοφία Μπεκατώρου, Σοφία Παπαδοπούλου, Βιργινία Κραβαριώτη

Κατηγορία:Αθλήματα στους Θερινούς Ολυμπιακούς Αγώνες
Ο
Στίλβη (μυθολογία)

Στην ελληνική μυθολογία με το όνομα **Στίλβη** είναι γνωστή μια θυγατέρα του ποτάμιου θεού Πηνειού και μιας Νύμφης, της Κρέουσας, κόρης της Γαίας. Η Στίλβη ήταν αδελφή του βασιλιά των Λαπιθών Υψέως. Η Στίλβη ζευγάρωσε με τον θεό Απόλλωνα και γέννησε δύο γιους: τον Λαπίθη και τον Κένταυρο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 682

Στιλβη
Κατηγορία:Γυναίκες του Απόλλωνα
Ατμοσφαιρική τύρβη (αστρονομία)

Στην αστρονομία, **ατμοσφαιρική τύρβη** ή αλλιώς *seeing* ονομάζεται η μεταβολή που παρουσιάζεται στη λαμπρότητα και στο χρώμα των αστέρων, συνδυασμένη με εμφάνιση σπινθηρισμών, στίλβης. Οι τυρβώδεις καθώς και διάφορες άλλες κινήσεις του αέρα μεταβάλλουν ακανόνιστα το δείκτη διάθλασής του. Αυτό έχει ως αποτέλεσμα τη μεταβολή στην ένταση μιας φωτεινής δέσμης, οπότε εμφανίζεται το φαινόμενο της ατμοσφαιρικής τύρβης. Όταν πνέει ισχυρός άνεμος και ο αστέρας βρίσκεται σε χαμηλό σημείο του ορίζοντα, το φαινόμενο είναι εντονότερο. Η ατμοσφαιρική τύρβη γίνεται εύκολα αντιληπτή με το γυμνό μάτι, ειδικά σε ζεστές νύχτες. Επηρεάζει επίσης τη διακριτική ικανότητα των τηλεσκοπίων, ανάλογα με το άνοιγμά τους: όσο πιο μικρό είναι το άνοιγμα του αντικειμενικού διαφράγματος, τόσο πιο έντονη είναι η ατμοσφαιρική τύρβη. 

Το φαινόμενο αυτό επηρεάζει δυσμενώς τις αστρονομικές παρατηρήσεις. Για το λόγο αυτό τα αστεροσκοπεία εγκαθίστανται σε ψηλές βουνοκορφές και ψυχρά κλίματα, όπου η ροή του αέρα είναι πιο στρωτή και η διαδρομή του φωτός του αστεριού μέσα στην ατμόσφαιρα είναι μικρότερη. Νεότερες τεχνολογίες για την αντιμετώπιση του φαινομένου της ατμοσφαιρικής τύρβης αποτελούν τα συστήματα προσαρμοστικής οπτικής (*adaptive optics*) που μέσω υπολογιστή προσπαθούν να "ακυρώσουν" τις μεταβολές στο είδωλο του αστεριού που προκαλεί η ατμόσφαιρα. Η οριστική λύση του προβλήματος είναι η εγκατάσταση τηλεσκοπίων στο διάστημα, έξω από την ατμόσφαιρα της γης.

Κατηγορία:Παρατηρησιακή αστρονομία
Κατηγορία:Ατμόσφαιρα
Βήσσος

Ο **Βήσσος** ή Αρταξέρξης Ε΄ ήταν σατράπης της Βακτρίας και της Σογδιανής υπό το Δαρείο Γ΄. 

## Βιογραφία
Ήταν γιος τού Οξυάθρη, αδελφού τού Δαρείου Γ΄ Κοδομανού. 

Στη μάχη των Γαυγαμήλων (1η Οκτωβρίου του 331 π.Χ.) διοικούσε τα στρατεύματα της σατραπείας του. Όταν ο Αλέξανδρος Γ΄ ο Μέγας ακολούθησε τον Πέρση βασιλιά στη φυγή του στην ανατολή (καλοκαίρι του 330 π.Χ.), ο Βήσσος με μερικούς άλλους συνωμότες καθαίρεσαν το Δαρείο Γ΄ και σύντομα τον σκότωσαν. Προσπάθησε έπειτα να οργανώσει αντίσταση ενάντια στο Μακεδόνα κατακτητή στις ανατολικές επαρχίες και ανακήρυξε τον εαυτό του βασιλιά με το όνομα *Αρταξέρξης Ε΄*. Συνελήφθη εξαιτίας προδοσίας το καλοκαίρι του 329 π.Χ.. 

Ο Αλέξανδρος Γ΄ τον έστειλε στα Εκβάτανα, όπου καταδικάστηκε σε θάνατο. Πριν από την εκτέλεσή του η μύτη και τα αυτιά του κόπηκαν σύμφωνα με την περσική συνήθεια.

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Δαρείος Γ΄ της Περσίας

Ο **Δαρείος Γ΄ της Περσίας** ή **Δαρείος ο Κοδομανός** (380 π.Χ. - Ιούλιος 330 π.Χ.) ήταν ο τελευταίος βασιλιάς της Περσικής αυτοκρατορίας των Αχαιμενιδών, πριν την κατάκτηση της από τους Έλληνες Μακεδόνες του Μεγάλου Αλεξάνδρου. Ο Δαρείος ο Κοδομανός ήταν γιος του Αρσάμη του Οστάνη, εγγονός του Οστάνη της Περσίας τρίτου γιου του Δαρείου Β' και της Παρυσάτιδος, τρίτου αδελφού του Αρταξέρξη Β' και του Κύρου του νεώτερου.
Ο ευνούχος Βαγώας, που έχει δολοφονήσει τον Αρταξέρξη Γ΄ το 338 π.Χ. και το γιο του Άρση το 336 π.Χ., ανάρτησε στο θρόνο τον Δαρείο Γ' δεύτερο ξάδελφο του Άρση απόμακρο συγγενή του βασιλικού οίκου ,το όνομα του ήταν *Κοδομανός* , και είχε διαπρέψει σε έναν πόλεμο ενάντια στους Καδουσιανούς . Ο νέος βασιλιάς, που υιοθέτησε το όνομα *Δαρείος*, ακολούθησε την προειδοποίηση από τη μοίρα των προκατόχων του, και σώθηκε από αυτήν με τον καταναγκασμό του Βαγώα να πιει ο ίδιος το ποτήρι με το δηλητήριο που του πρόσφερε. Ήδη το 336 π.Χ. ο Φίλιππος Β΄ ο Μακεδόνας είχε στείλει στρατό στη Μικρά Ασία, και την άνοιξη 334 π.Χ. άρχισε η εκστρατεία του Αλεξάνδρου. Το επόμενο έτος ο Δαρείος ο ίδιος ανέλαβε δράση ενάντια στον Μακεδόνα βασιλιά, αλλά ηττήθηκε στη μάχη της Ισσού και το 331 π.Χ. στη μάχη των Γαυγαμήλων. Κατά τη φυγή του στην ανατολή καθαιρέθηκε και σκοτώθηκε από τον σατράπη Βήσσο (Ιούλιος 330 π.Χ.).

## Σημειώσεις και παραπομπές


Κατηγορία:Πέρσες βασιλείς
Κατηγορία:Δυναστεία των Αχαιμενιδών
Κατηγορία:Αλέξανδρος ο Μέγας
Κατηγορία:Φαραώ της 31ης Αιγυπτιακής Δυναστείας
Τοξοβολία στους Ολυμπιακούς Αγώνες

Η τοξοβολία είναι ένα από τα παλιότερα ολυμπιακά αθλήματα, αφού μπήκε στις Ολυμπιάδες το 1900 στο Παρίσι. Όμως, μετά το 1920 το άθλημα αφαιρέθηκε από το πρόγραμμα και μπήκε ξανά το 1972 στο Μόναχο με ανδρικά και γυναικεία αγωνίσματα.

## Ιστορικά στοιχεία

Στις πρώτες Ολυμπιάδες ο τρόπος διεξαγωγής του αθλήματος και ο αριθμός των αγωνισμάτων δεν ήταν σταθερός. Το 1900 στο Παρίσι διεξήχθησαν έξι αγωνίσματα τοξοβολίας από διάφορες αποστάσεις. Το 1904 στο Σεντ Λούις των ΗΠΑ έγιναν έξι αγωνίσματα μόνο με αθλητές των ΗΠΑ αλλά πήραν μέρος για πρώτη φορά και γυναίκες. Το 1908 στο Λονδίνο έγιναν τρία αγωνίσματα, από τα οποία ένα γυναικείο. Το 1912 στη Στοκχόλμη δεν έγινε κανένα αλλά το 1920 στην Αμβέρσα έγιναν δέκα μόνο για άνδρες. 

Η αδυναμία δημιουργίας σταθερών κανονισμών διεξαγωγής του αθλήματος οδήγησε τη ΔΟΕ στην αφαίρεσή του από το ολυμπιακό πρόγραμμα. Επανήλθε το 1972 στο Μόναχο αρχικά με ατομικά αγωνίσματα ανδρών και γυναικών και από το 1988 και με ομαδικά.

## Αγωνίσματα

### Πρώτες Ολυμπιάδες

* 1900: έξι αγωνίσματα ανδρών
** Με χρυσή χορδή, στόχου 50 μέτρων (Au Cordon Doré)
** Με χρυσή χορδή, στόχου 33 μέτρων
** Με αλυσίδα, στόχου 50 μέτρων (Au Chapelet)
** Με αλυσίδα, στόχου 33 μέτρων
** Σε αροτροειδή στύλο (Sur la Perche à la Herse)
** Σε πυραμοειδή στύλο (Sur la Perche à la Pyramide)

* 1904: έξι αγωνίσματα (τρία ανδρών και τρία γυναικών)
** Ομαδικός γύρος, ανδρών
** Διπλός αμερικανικός γύρος ανδρών (Double American round)
** Διπλός γύρος Υόρκης ανδρών (Double York round)
** Ομαδικός γύρος γυναικών
** Διπλός γύρος Κολούμπια γυναικών (Double Columbia round)
** Διπλός εθνικός γύρος γυναικών (Double National round)

* 1908: τρία αγωνίσματα (δύο ανδρών και ένα γυναικών)
** Διπλός γύρος Υόρκης ανδρών (Double York round)
** Ευρωπαϊκό στιλ ανδρών (Continental style)
** Διπλός εθνικός γύρος γυναικών (Double National round)

* 1912
** Δεν έγιναν αγώνες τοξοβολίας

* 1920: δέκα αγωνίσματα ανδρών
** Ατομικό σταθερού μεγάλου στόχου (fixed large bird)
** Ατομικό σταθερού μικρού στόχου (fixed small bird)
** Ατομικό κινούμενου στόχου 50 μέτρων (moving bird)
** Ατομικό κινούμενου στόχου 33 μέτρων
** Ατομικό κινούμενου στόχου 28 μέτρων
** Ομαδικό σταθερού μεγάλου στόχου
** Ομαδικό σταθερού μικρού στόχου 
** Ομαδικό κινούμενου στόχου 50 μέτρων 
** Ομαδικό κινούμενου στόχου 33 μέτρων
** Ομαδικό κινούμενου στόχου 28 μέτρων

### Πρόσφατες Ολυμπιάδες

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Τοξοβολία
Άντυλλος

Ο **Άντυλλος** ήταν Έλληνας γιατρός, ο οποίος έζησε το 2ο αιώνα μ.Χ. Επινοώντας δική του μέθοδο πέτυχε να θεραπεύσει το ανεύρυσμα. Εκτός από τις έρευνές του, ασχολήθηκε και με τη χειρουργική. Έγραψε έργα όπως «Περί βοηθημάτων» και «Τα χειρουργούμενα». Ελάχιστα έργα του έχουν σωθεί και αυτά εκδόθηκαν σε έναν τόμο, από τον Κουρτς Σπρένγκελ, το 1779. Οι έρευνες του Άντυλλου αφορούσαν τη θεραπευτική, τη διαιτητική και τη χειρουργική. 

## Παραπομπές


## Βιβλιογραφία
* Συλλογικό έργο, *Εγκυκλοπαίδεια 2002*, εκδ. 1983, τ. 2, σελ. 379.

Κατηγορία:Αρχαίοι Έλληνες ιατροί
Αλειφατική ένωση

[right|thumb|[Χημική δομή του μεθανίου, που είναι η απλούστερη αλειφατική ένωση.]]
Στη Χημεία και ειδικότερα στη Βιοχημεία με το όνομα **αλειφατική ένωση** ή **άκυκλη ένωση**, ή ακόμα και "*λιπαρά ένωση*", χαρακτηρίζεται όποιαδήποτε οργανική ένωση, τα άτομα της οποίας συνδέονται μεταξύ τους έτσι ώστε να σχηματίζουν ανοιχτή αλυσίδα και όχι κλειστό δακτύλιο, (εξ ου και άκυκλη), σε αντίθεση με την αλεικυκλική ένωση.

Οι αλειφατικές ενώσεις αποτελούν μία από τις μεγαλύτερες ομάδες των οργανικών ενώσεων στην οποία και περιλαμβάνονται τα αλκάνια, τα αλκένια, τα αλκίνια, καθώς και τα παράγωγά τους, όπου παρατηρείται αντικατάσταση ενός ή περισσοτέρων ατόμων υδρογόνου με άτομα άλλων χημικών στοιχείων.

## Δείτε επίσης
* Αλειφατικός υδρογονάνθρακας

*
Ιππασία στους Ολυμπιακούς Αγώνες

Η ιππασία είναι ένα από τα παλιότερα ολυμπιακά αθλήματα, αφού μπήκε στις Ολυμπιάδες το 1900 στο Παρίσι. Από το 1912 διεξάγεται συνεχώς. Είναι το μόνο άθλημα που δεν υπάρχουν ξεχωριστά ανδρικά και γυναικεία αγωνίσματα αλλά σε κάθενα από τα τρία αγωνίσματα μπορούν να συμμετέχουν είτε ιππείς είτε αμαζόνες. Επίσης, εκτός από τον νικητή αθλητή που κερδίζει μετάλλιο, βραβεύεται και ο ίππος με ειδικό έπαθλο.

## Ιστορικά στοιχεία

Το 1904 και το 1908 το άθλημα αφαιρέθηκε από το πρόγραμμα των Ολυμπιάδων. Όμως, το 1908 στο Λονδίνο διεξήχθη το συγγενές άθλημα του πόλο με άλογα. 

Στις πρώτες Ολυμπιάδες υπήρχαν ορισμένα επιπλέον αγωνίσματα, τα οποία σήμερα δεν διεξάγονται, όπως τα άλματα εις μήκος και εις ύψος. Από το 1924 σταθεροποιήθηκε ο αριθμός των έξι αγωνισμάτων (τριών ατομικών και τριών ομαδικών) που διεξάγεται μέχρι σήμερα.

Δύο φορές στην ιστορία των Ολυμπιακών Αγώνων οι ιππικοί αγώνες διεξήθχησαν σε άλλη πόλη από τους υπόλοιπους του προγράμματος.
* 1956: στη Στοκχόλμη αντί στη Μελβούρνη.
* 2008: στο Χονγκ Κονγκ αντί στο Πεκίνο.

## Αγωνίσματα

* *Σημείωση*: Οι ασκήσεις αλμάτων σε ίππους (Equestrian vaulting) διεξήχθησαν μόνο το 1920 και ήταν συνδυασμός γυμναστικών και χορευτικών ασκήσεων πάνω σε άλογα, ένα είδος δεξιοτεχνίας που συνηθίζεται κυρίως στο τσίρκο.

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Ιππασία
Αλειφατικός υδρογονάνθρακας

Στη Χημεία και ειδικότερα τη Βιοχημεία ως **αλειφατικός υδρογονάνθρακας** χαρακτηρίζεται οποιοσδήποτε υδρογονάνθρακας του οποίου τα άτομα συνδέονται κατά τέτοιο τρόπο ώστε να διατηρούν ανοικτή ευθύγραμμη αλυσίδα με ή χωρίς διακλαδώσεις, και όχι κλειστό δακτύλιο, σε αντίθεση με τον αλεικυκλικό υδρογονάνθρακα

Όπως οι αλειφατικές ενώσεις, ομοίως και οι αλειφατικοί υδρογονάνθρακες ονομάζονται "άκυκλοι" ή "λιπαροί υδρογονάνθρακες", αν και πολλοί επιστήμονες θεωρούν τους άκυκλους ως υποδιαίρεση των αλειφατικών, παράλληλα με τους αλεικυκλικούς υδρογονάνθρακες που παρουσιάζουν πολλές ομοιότητες ιδιοτήτων.

Οι αλειφατικοί υδρογονάνθρακες διακρίνονται σε:
# Αλκάνια ή Παραφίνες (κεκορεσμένοι υδρογονάνθρακες).
# Αλκένια ή Ολεφίνες (ακόρεστοι υδρογονάνθρακες με ένα διπλό δεσμό).
# Αλκίνια ή Αλκετιλένια (ομοίως ακόρεστοι υδρογονάνθρακες με ένα όμως τριπλό δεσμό), και
# Αλκαδιένια (ακόρεστοι υδρογονάνθρακες που φέρουν 2 διπλούς δεσμούς).

*
Αλεικυκλική ένωση

Στη Χημεία και ειδικότερα στη Βιοχημεία με το όνομα **αλεικυκλική ένωση** ή **κυκλική ένωση**, χαρακτηρίζεται όποιαδήποτε οργανική ένωση, στην οποία τρία ή περισσότερα άτομα άνθρακα  συνδέονται μεταξύ τους έτσι ώστε να σχηματίζουν κλειστό δακτύλιο, (εξ ου και κυκλική), σε αντίθεση με την αλειφατική ένωση.

Οι δεσμοί μεταξύ των γειτονικών ατόμων μπορεί να είναι απλοί ή διπλοί, ή τριπλοί, δηλαδή με ζεύγος ηλεκτρονίων, ή με τέσσερα, ή με έξι ηλεκτρόνια αντίστοιχα. Ειδικότερα οι ενώσεις που φέρουν εξαμελείς δακτυλίους ατόμων άνθρακα με εναλλασσόμενους απλούς και διπλούς δεσμούς ονομάζονται αρωματικές ενώσεις, που διαφέρουν των αλεικυκλικών ενώσεων ως προς τη χημική δραστικότητα.

Η σταθερότητα των αλεικυκλικών ενώσεων επηρεάζεται από τους περιορισμούς που διακρίνουν τις γωνίες των διπλών και τριπλών δεσμών. Συνεπώς οι αλεικυκλικές ενώσεις που φέρουν μικρούς δακτύλιους είναι λιγότερες σταθερές από εκείνες με μεγαλύτερους δακτυλίους.

Παραδείγματα αλεικυκλικλικών ενώσεων:

Αρχείο:Cyclobutadien.svg|Κυκλοβουταδιένιο
Αρχείο:Cyclopentadien.svg|Κυκλοπενταδιένιο
Αρχείο:Cyclohexane-2D-skeletal.svg|Κυκλοεξάνιο
Αρχείο:Norbornane-2D-skeletal.png|Νορβορνάνιο


## Δείτε επίσης
*Αλεικυκλικός υδρογονάνθρακας

Κατηγορία:Οργανικές ενώσεις
Κατηγορία:Βιοχημεία
Πάλη στην Ολυμπιάδα 1906

Στους Μεσοολυμπιακούς Αγώνες του 1906 στην Αθήνα διεξήχθησαν τρία κύρια αγωνίσματα ελληνορωμαϊκής πάλης σε αντίστοιχες κατηγορίες βάρους, καθώς και ένα συμπληρωματικό αγώνισμα ανοιχτής κατηγορίας βάρους για την ανάδειξη του συνολικού πρωταθλητή. Οι αγώνες πάλης διεξήχθησαν στο Καλλιμάρμαρο.
[thumb|right|350px|Ελληνορωμαϊκή πάλη. Καρτ ποστάλ του 1906 εκδόσεως [Ασπιώτης (εκδότης)|Ασπιώτη.]]

Αγώνες ελευθέρας πάλης δεν έγιναν.

## Αγωνίσματα
* Ελαφρών βαρών
* Μέσων βαρών
* Βαρέων βαρών
* Ανοιχτή κατηγορία βάρους

## Νικητές
* **Ελαφρών βαρών**
**   Ρούντολφ Βατσλ
**   Καρλ Κάρλσεν 
**   Φέρεντς Χόλουμπαν

* **Μέσων βαρών**
**    Βέρνερ Βέκμαν
**    Ρούντολφ Λίντμαϊερ
**   Ρόμπερτ Μπέρενς

* **Βαρέων βαρών**
**     Σέρεν Μαρίνους Γένσεν
**    Χένρι Μπάουρ
**    Μαρσέλ Ντιμπουά

* **Ανοιχτή κατηγορία**
**    Σέρεν Μαρίνους Γένσεν
**   Βέρνερ Βέκμαν 
**   Ρούντολφ Βατσλ

Η ανοιχτή κατηγορία διεξήχθη με σκοπό την ανάδειξη του συνολικού "Πρωταθλητού της Πάλης". Δικαίωμα συμμετοχής είχαν ως εκ τούτου μόνο οι τρεις νικητές των επιμέρους κατηγοριών βάρους. Αρχικά αναμετρήθηκαν οι νικητές βαρέων και ελαφρών βαρών, Γένσεν και Βατσλ αντίστοιχα, με νικητή τον πρώτο. Στη συνέχεια ο Γένσεν αντιμετώπισε τον νικητή των μεσαίων βαρών Βέκμαν, τον οποίο επίσης κατέβαλε. Δεν διεξήχθη αγώνας για την δεύτερη θέση, με τη δεύτερη αναμέτρηση να εκλαμβάνεται ως τελικός, με αποτέλεσμα ο Βέκμαν να λάβει το αργυρό μετάλλιο.

## Μετάλλια ανά χώρα

## Παραπομπές


Κατηγορία:Μεσοολυμπιακοί Αγώνες 1906
Κατηγορία:Πάλη στους Ολυμπιακούς Αγώνες
Το βαρύ πεπόνι

***Το βαρύ πεπόνι*** είναι τίτλος ελληνικής, δραματικής ταινίας, που γυρίστηκε το 1977, σε σενάριο και σκηνοθεσία Παύλου Τάσιου.

Η ταινία, με κοινωνική σάτιρα αναφέρεται στον οικονομικό μαρασμό της ελληνικής επαρχίας, την αστυφιλία και τη δυσκολία επιβίωσης στην Αθήνα για το μέσο εργαζόμενο που οδηγεί στη συγκρότηση συνδικάτων. Πέρα αυτών τονίζει την αναγκαιότητα κάθε πολίτης, μορφωμένος ή μη, να συνειδητοποιήσει τα δικαιώματα και τις ευθύνες που του αναλογούν και να προσαρμόζει ανάλογα τις φιλοδοξίες του.

Η ταινία είχε ευρεία αποδοχή για τα δεδομένα της εποχής της και έκοψε 80.000 εισιτήρια.

## Πλοκή
Ο Μίμης, ένας νεαρός επαρχιώτης καφετζής, μεταναστεύει στην Αθήνα όταν η ιδιοκτησία του απαλλοτριώνεται από μια μεγάλη τουριστική επιχείριση για να μην αναγκαστεί να δουλέψει ως γκαρσόνι εκεί. Στην Αθήνα με τη βοήθεια ενός φίλου του από το στρατό, του Αριστείδη, προσπαθεί να αγοράσει δική του επιχείρηση όμως τα χρήματα από την αναγκαστική απαλλοτρίωση είναι λίγα και η αγορά αναβάλλεται. Στο σπίτι του Αριστείδη μένει και η κουνιάδα του, η Τούλα, που εργάζεται ως ράφτρα για να βγάζει τα προς το ζην. Ο Μίμης τη ζητάει σε γάμο και σύντομα παντρεύονται. Τα έξοδα του σπιτιού αδυνατούν να καλυφθούν από το μεροκάματο της Τούλας, η οποία κατ' επανάληψη παροτρύνει τον άντρα της να βρει δουλειά. Ο Μίμης που δεν μπορεί να αποδεχτεί τη νοοτροπία του υπαλλήλου, αν και πιάνει δουλειά ως γκαρσόνι, παραιτείται μετά από τρεις μέρες αφότου έχει καβγαδίσει με τον προϊστάμενό του. Αυτό γίνεται αιτία για καβγά στο σπίτι που καταλήγει σε χωρισμό. Μέχρι να βγει το διαζύγιο ο Μίμης αναλογίζεται τα όσα έχουν συμβεί και με τη βοήθεια ενός πρώην συναδέλφου του συνειδητοποιεί ότι πρέπει να προσαρμοστεί για να μην καταλήξει στο περιθώριο της κοινωνίας. Ξανασμίγει με τη γυναίκα του και βρίσκει πάλι δουλειά ως γκαρσόνι ενώ συμμετέχει και στις συνελεύσεις του συνδικάτου προσπαθώντας να βοηθήσει τον κλάδο του.

## Διανομή

* Μίμης Χρυσομάλλης - Μίμης**'
* [[Κατερίνα Γώγου]] - Τούλα**'
* Αντώνης Αντωνίου -  Αριστείδης**'
* [[Λήδα Πρωτοψάλτη]] - Νίτσα**'
* Κώστας Μεσάρης - συνδικαλιστής σερβιτόρος**
* Μερόπη Ιωαννίδου - μητέρα Τούλας
* Μενέλαος Ντάφλος - αφεντικό
* Γιώργος Κυρίτσης - δικηγόρος
* Γιώργος Ματθαίου - θαμώνας καφενείου
* Νίκος Κατωμέρης - θαμώνας καφενείου
* Κώστας Σταυρινουδάκης - φίλος Αριστείδη

## Βραβεύσεις
Στο φεστιβάλ Θεσσαλονίκης 1977 πήρε 6 βραβεία: καλύτερης ταινίας, σκηνοθεσίας, σεναρίου, γυναικείας ερμηνείας (Κατερίνα Γώγου), ανδρικής ερμηνείας (Μίμης Χρυσομάλλης, Αντώνης Αντωνίου) και το βραβείο κριτικών κινηματογράφου.

## Παραπομπές


## Εξωτερικοί σύνδεσμοι
* Το βαρύ πεπόνι στο Cine.gr
* To βαρύ πεπόνι στην Ταινιοθήκη της Ελλάδος
*Το Βαρύ Πεπόνι (του Παύλου Τάσσιου) https://www.youtube.com/watch?v=Rokhu05HPpg

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1977
Κατηγορία:Ελληνικές κωμικές ταινίες
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ελληνικές σατιρικές ταινίες
Κώστας Καραμπελούσης

Ο **Κώστας Καραμπελούσης** είναι παλαίμαχος πρώην διεθνής ποδοσφαιριστής, που αγωνίσθηκε ως κεντρικός αμυντικός σε όλες τις εθνικές κατηγορίες του ελληνικού ποδοσφαίρου.

## Βιογραφία και καριέρα
Γεννήθηκε στη Λαμία την 1 Δεκεμβρίου του 1955. Ο «νεαρός βετεράνος», όπως τον αποκαλούν στη Φωκίδα από όπου κατάγεται, ξεκίνησε τη σταδιοδρομία του στην ερασιτεχνική ομάδα του Αθλητικού Συλλόγου Παρνασσού της Αράχωβας στην αρχή της δεκαετίας του ’70. Από το 1972 έως και το 1976 αγωνίσθηκε στην ομάδα του Φωκικού. Το 1973 κλήθηκε στην Εθνική Ομάδα Ερασιτεχνών.

Το 1975 αρχικά υπογράφει στην Κόρινθο, όμως η μετεγγραφή δεν ολοκληρώνεται, παραμένει έναν ακόμη χρόνο στον Φωκικό και το επόμενο καλοκαίρι αποκτάται από την Κόρινθο, σύλλογο τότε της Β΄ Εθνικής, με την οποία έφθασε έως τη μεγάλη κατηγορία (περίοδος 1979-80), αλλά αποχώρησε λόγω διαφωνίας με τον προπονητή Νίκο Αλέφαντο.

Το καλοκαίρι του 1980 μένει ελεύθερος από την Κόρινθο και μεταγράφεται στον Παναιτωλικό του οποίου αποτέλεσε για τα τρία επόμενα χρόνια βασικό και αναντικατάστατο μέλος. Μάλιστα τη σεζόν 1981-82 έλειψε από μόλις έναν αγώνα πρωταθλήματος. Το 1983 αποκτάται από το Λεβαδειακό που διεκδικούσε την άνοδο στην Α’ Εθνική και συνεισφέρει στην 4ετή προσπάθεια της ομάδας για την επίτευξη αυτού του στόχου. Το 1987, όταν ο στόχος έγινε πραγματικότητα, ο Καραμπελούσης που ήδη ήταν βοηθός του προπονητή Αλκέτα Παναγούλια δέχεται πρόταση του τότε προέδρου Μιχάλη Σκλαπάνη να αναλάβει υπεύθυνος του ποδοσφαιρικού τμήματος, αλλά αρνείται, επιθυμώντας να συνεχίσει την ενεργό δράση. Επιστρέφει στη συνέχεια στον Φωκικό στη Δ΄ Εθνική και τον βοηθά να ανέβει στη Γ΄ Εθνική, όπου επίσης συμμετέχει (περίοδος 1992-93) σαν παίκτης και προπονητής. Ακολούθως αναλαμβάνει επί σειρά ετών παίκτης-προπονητής του Αστέρα Ιτέας, ενώ από το 2003 έως το 2007 ήταν στέλεχος του Κεχαγιά Προσηλίου, με τον οποίο κατέκτησε το πρωτάθλημα της Α’ κατηγορίας Ε.Π.Σ. Φωκίδας, την περίοδο 2007-08.

Κατά καιρούς, ο Καραμπελούσης δίνει το «παρών» σε αγώνες παλαιμάχων του Φωκικού, του Αστέρα Ιτέας ή του Νομού Φωκίδας, αποδεικνύοντας ότι παραμένει ένας «πιστός εραστής» του αθλήματος.
Ο γιος του Αθανάσιος, είναι επίσης ποδοσφαιριστής.

## Παραπομπές


## Πηγές

*Εφημερίδα «Ευρυτανικά Νέα».
*Χρήστος Ι. Νταντούμης «Η Ιστορία του Βοιωτικού Ποδοσφαίρου»

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Σ. Αστέρα Ιτέας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Άρση βαρών στους Μεσοολυμπιακούς Αγώνες 1906

Στους μεσοολυμπιακούς του 1906 στην Αθήνα διεξήχθησαν δύο αγωνίσματα άρσης βαρών: με ένα χέρι και με δύο χέρια. Δεν υπήρχαν κατηγορίες ανάλογα με το βάρος των αθλητών.
thumb|right|350px|Ο Στάινμπαχ (Ν<sup>o</sup> 872) στην άρση βαρών. Δεξιά και λίγο πιο πίσω ο Τόφαλος (Ν<sup>o</sup> 700).
thumb|right|350px|Ο Στάινμπαχ νικητής στην άρση βαρών με ένα χέρι.

## Αγωνίσματα
* Άρση βαρών με ένα χέρι
* Άρση βαρών με δύο χέρια

## Νικητές
* **Άρση βαρών με ένα χέρι**
**   Γιόζεφ Στάινμπαχ
**   Τούλιο Καμιλιότι
**   Χάινριχ Σναϊντεράιτ

* **Άρση βαρών με δύο χέρια**
**    Δημήτριος Τόφαλος
**    Γιόζεφ Στάινμπαχ
**   Αλεξάντρ Μασπόλ
**   Χάινριχ Σναϊντεράιτ
**   Χάινριχ Ροντλ

## Μετάλλια ανά χώρα

Αρση βαρων
1906
Ποδηλασία στην Ολυμπιάδα 1906

Στους μεσοολυμπιακούς του 1906 στην Αθήνα διεξήχθησαν έξι αγωνίσματα ποδηλασίας. Τρία σε δημόσιο δρόμο και τρία στο ποδηλατοδρόμιο του Φαλήρου, το σημερινό Στάδιο Καραϊσκάκη.
[thumb|right|350px|Επίδειξη Γερμανών ποδηλατιστών. Καρτ ποστάλ του 1906 εκδόσεως [Ασπιώτης (εκδότης)|Ασπιώτη.]]

## Αγωνίσματα

* Δημόσιος δρόμος
* Σπριντ 1000 μ.
* Τάντεμ (διπλό ποδήλατο)
* Ατομική χρονομέτρηση (Time trial)
* Αντοχής 5.000 μ.
* Αντοχής 20.000 μ.

## Νικητές

## Μετάλλια ανά χώρα

Κατηγορία:Μεσοολυμπιακοί Αγώνες 1906
Κατηγορία:Ποδηλασία στους Ολυμπιακούς Αγώνες
Ολυμπιάδα 1906
Πυρήνη

Στην Ελληνική μυθολογία η **Πυρήνη** ήταν μία νύμφη. Ήταν κόρη του Βασιλιά της Ισπανίας Βέβρυξ και ερωμένη του Ηρακλή. Όταν γέννησε ένα ερπετό τρομοκρατήθηκε τόσο που ξέφυγε προς το δάσος όπου και πέθανε. Ο Ηρακλής έφτιαξε τον τάφο της συγκεντρώνοντας βράχους και σχηματίζοντας έτσι τα Πυρηναία, τα οποία πήραν το όνομά τους από αυτήν.
 
Η Πυρήνη ήταν επίσης η μητέρα του Κύκνου, τον οποίο συνέλαβε από τον Άρη. 

## Βιβλιογραφία
* Jean-Claude Pertuzé, *Pyrène*, (texte et illustration), éd. Loubatières 
* Jean-Claude Pertuzé, *Les chants de Pyrène*, éditions Loubatières, 4 vol., 1981-1984, rééd. intégrale 2003 (BD)

## Παραπομπές


Κατηγορία:Νύμφες της ελληνικής μυθολογίας
Κατηγορία:Ισπανική μυθολογία
Πάλη στους Ολυμπιακούς Αγώνες

Η πάλη είναι ένα από τα κλασικά ολυμπιακά αθλήματα, αφού μπήκε στις Ολυμπιάδες το 1896 στην Αθήνα και διεξάγεται συνεχώς εκτός από το 1900. Από το 2004 διεξάγονται και αγώνες γυναικών.

Αγώνες πάλης διεξήχθησαν και στους μεσοολυμπιακούς του 1906 στην Αθήνα

## Χαρακτηριστικά
Στους άνδρες υπάρχουν δύο μορφές πάλης, η ελληνορωμαϊκή, στην οποία επιτρέπονται λαβές μόνο πάνω από τη μέση και η ελευθέρα, στην οποία επιτρέπονται λαβές και στα πόδια. Οι αθλητές αγωνίζονται σε επτά κατηγορίες στο κάθε στυλ ανάλογα με το βάρος τους. 

Γυναικεία πάλη γίνεται μόνο στο ελεύθερο στυλ και οι αθλήτριες χωρίζονται σε τέσσερις κατηγορίες βάρους.

## Ιστορικά στοιχεία
Στις πρώτες Ολυμπιάδες δεν υπήρχαν ούτε σταθερές κατηγορίες βάρους για τους αγώνες της πάλης ούτε το στυλ ήταν καθορισμένο. Στην Α΄ Ολυμπιάδα υπήρχε μόνο μία κατηγορία ελληνορωμαϊκής. Το 1900 στο Παρίσι δεν έγιναν καθόλου αγώνες πάλης. Το 1904 στο Σεντ Λιούις των ΗΠΑ έγινε μόνο ελευθέρα πάλη σε επτά κατηγορίες. Το 1908 στο Λονδίνο έγιναν και τα δύο στυλ σε εννιά κατηγορίες συνολικά. Το 1912 στη Στοκχόλμη έγινε μόνο η ελληνορωμαϊκή σε πέντε κατηγορίες.

Από το 1920 στην Αμβέρσα διεξάγονται αγώνες και στα δύο στυλ αλλά ο αριθμός των κατηγοριών βάρους αυξομειωνόταν από Ολυμπιάδα σε Ολυμπιάδα. Έτσι οι 10 κατηγορίες (5+5) του 1920, έγιναν 16 (8+8) το 1948 στο Λονδίνο και 20 (10+10) το 1972 στο Μόναχο. Το 2000 μειώθηκαν σε 16 (8+8) και το 2004 σε 14 (7+7). Το ίδιο έτος μπήκαν και 4 κατηγορίες γυναικών μόνο στην ελεύθερη πάλη.

## Αγωνίσματα ανά Ολυμπιάδα

### Άνδρες

### Γυναίκες

## Μετάλλια ανά χώρα

### Ελλάδα

Η Ελλάδα έχει παράδοση στην πάλη, κυρίως στην ελληνορωμαϊκή. Συμμετέχει στους αγώνες από την Α΄ Ολυμπιάδα του 1896 και έχει πολλές διακρίσεις. Συνολικά οι Έλληνες παλαιστές έχουν κατακτήσει έντεκα μετάλλια: ένα χρυσό, τρία ασημένια και επτά χάλκινα. Από αυτά τα δύο χάλκινα προέρχονται από την ελευθέρα πάλη και τα υπόλοιπα από την ελληνορωμαϊκή.

*  **Χρυσό**
** Στέλιος Μυγιάκης: 1980 ελληνορωμαϊκή (62 κ.)

*  **Ασημένια** 
** Γεώργιος Τσίτας: 1896 ελληνορωμαϊκή (ανοιχτή κατηγορία)
** Πέτρος Γαλακτόπουλος: 1972 ελληνορωμαϊκή (ημιμέσων βαρών: 68-74 κ.)
** Δημήτρης Θανόπουλος: 1984 ελληνορωμαϊκή (82 κ.)

*  **Χάλκινα**
** Στέφανος Χρηστόπουλος: 1896 ελληνορωμαϊκή (ανοιχτή κατηγορία).
** Πέτρος Γαλακτόπουλος: **1968** ελληνορωμαϊκή (ελαφρών βαρών: 63-70 κ.)
** Γεώργιος Χατζηιωαννίδης: 1980 ελευθέρα (62 κ.)
** Μπάμπης Χολίδης 1984 ελληνορωμαϊκή (57 κ.)
** Μπάμπης Χολίδης **1988** ελληνορωμαϊκή (57 κ.)
** Αμιράν Καρντάνοφ: **2000** ελευθέρα (54 κ.)
** Αρτιόμ Κιουρεγκιάν: 2004 ελληνορωμαϊκή (55 κ.)

*
Αλεικυκλικός υδρογονάνθρακας

Στη χημεία και ειδικότερα τη βιοχημεία ως **αλεικυκλικός υδρογονάνθρακας** χαρακτηρίζεται οποιοσδήποτε υδρογονάνθρακας του οποίου τα άτομα συνδέονται κατά τέτοιο τρόπο ώστε να διατηρούν κλειστό δακτύλιο, αλλά όχι αρωματικό, σε αντίθεση με τον αλειφατικό.

Οι αλεικυκλικοί υδρογονάνθρακες διακρίνονται σε:
# Κυκλοαλκάνια ή κυκλοπαραφίνες ή *κυκλάνια" ή "ναφθένια" (κεκορεσμένοι αλεικυκλικοί υδρογονάνθρακες).
# [[Κυκλοαλκένια]] ή [[κυκλοολεφίνες]] ή *κυκλένια'' (ακόρεστοι αλεικυκλικοί υδρογονάνθρακες με ένα διπλό δεσμό).
# Κυκλοαλκίνια ή κυκλίνια (ομοίως ακόρεστοι αλεικυκλικοί υδρογονάνθρακες με ένα τριπλό δεσμό).

Γενικά τα κυκλοαλκάνια, τα κυκλοαλκένια και τα κυκλοαλκίνια εξετάζονται ομού με τους αντίστοιχους αλειφατεικούς υδρογονάνθρακες, και τούτο επειδή πολλοί επιστήμονες αν και θεωρούν τους αλεικυκλικούς μαζί με τους αρωματικούς υδρογονάνθρακες στη κατηγορία των κυκλικών υδρογονανθράκων εντούτοις τους κατατάσσουν στους αλειφατικούς.

*
Μέρμερος

Στην ελληνική μυθολογία με το όνομα **Μέρμερος** είναι γνωστός ένας γιος του Ιάσονα και της Μήδειας, αδελφός του Φέρητος. Σύμφωνα με άλλη παράδοση, η Μήδεια είχε επτά γιους και επτά κόρες. Σε κάθε περίπτωση, η Μήδεια σκότωσε το Μέρμερο μαζί με τα αδέλφια του, παρότι είχαν καταφύγει στο ιερό της Ήρας στην Κόρινθο. Τότε για τιμωρία έπεσε λοιμός στην πόλη, οπότε μετά από χρησμό του μαντείου οι Κορίνθιοι όριζαν κάθε χρόνο 7 νέους και 7 παρθένες από τις καλύτερες οικογένειες για να υπηρετούν τη θεά. Σύμφωνα με τον Παυσανία, μετά τον φόνο του Μερμέρου και του Φέρητα, άρχισαν να πεθαίνουν τα παιδιά των Κορινθίων. Αυτή η συμφορά δε σταμάτησε παρά μόνο όταν με χρησμό καθιέρωσαν ετήσιες θυσίες. Σύμφωνα με τα «Ναυπάκτια Έπη», ο Ιάσονας μετά τον θάνατο του Πελία πήγε στην Κέρκυρα, όπου ο μεγαλύτερος γιος του, ο Μέρμερος, σκοτώθηκε από μια λέαινα. Στην *[[Οδύσσεια]]* ο Μέρμερος αναφέρεται ως βασιλιάς της Εφύρας στη Θεσπρωτία και πατέρας του Ίλου, ενώ σε άλλες πηγές μυθολογείται ως γιος του Φέρητος.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μερμερος
Μερόπη (μυθολογία)

Στην ελληνική μυθολογία με το όνομα **Μερόπη** αναφέρονται τα ακόλουθα πρόσωπα:
# Μία από τις Πλειάδες, θυγατέρα του Άτλαντα και της Πλειόνης. Η Μερόπη παντρεύτηκε τον βασιλιά της Κορίνθου Σίσυφο και γέννησε τον Γλαύκο. Από όλες τις Πλειάδες ήταν η μόνη που παντρεύτηκε θνητό, και γι' αυτό όταν μεταφέρθηκε στον ουρανό έγινε αστέρας με μικρότερη λαμπρότητα σε σύγκριση με τους αστέρες των αδελφών της.
# Κόρη του βασιλιά της Αρκαδίας Κυψέλου και σύζυγος του Κρεσφόντη, του Ηρακλείδη βασιλιά της Μεσσηνίας. Μετά τον φόνο του συζύγου της και των δύο μεγαλύτερων παιδιών της από τον Πολυφόντη, η Μερόπη αναγκάσθηκε να παντρευτεί τον δολοφόνο, κατάφερε όμως να σώσει τον μικρότερο γιο της, τον Αίπυτο, τον οποίο έστειλε κρυφά στην Αιτωλία. Αρκετά χρόνια αργότερα, όταν ο Αίπυτος μεγάλωσε, σκότωσε τον Πολυφόντη με τη βοήθεια της Μερόπης, και εκδικήθηκε έτσι τον φόνο των οικείων του και την προσβολή προς τη μητέρα του. Ο Ευριπίδης βασίστηκε πάνω στον μύθο αυτό για να γράψει τη χαμένη τραγωδία του «Κρεσφόντης».
# Κόρη του μυθικού βασιλιά της Αθήνας Ερεχθέα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μεροπη
Σκοποβολή στην Ολυμπιάδα 1906

Στους Μεσοολυμπιακούς του 1906 στην Αθήνα διεξήχθησαν 16 αγωνίσματα σκοποβολής με όπλα διάφορων τύπων και από διάφορες αποστάσεις. 

## Νικητές
[thumb|right|350px|Σκοποβολή. Καρτ ποστάλ του 1906 εκδόσεως [Ασπιώτης (εκδότης)|Ασπιώτη.]]

* **Πιστόλι ταχείας βολής, 25 μ.**
**   Μορίς Λεκόκ
**   Λεόν Μορό
**   Αριστείδης Ραγκαβής

* **Πιστόλι, 50 μ.**
**    Γεώργιος Ορφανίδης
**   Ζαν Φουκονιέ
**   Αριστείδης Ραγκαβής

* **Πιστόλι  20 μ.**
**    Λεόν Μορό
**   Τσέζαρε Λιβερτσιάνι
**   Μορίς Λεκόκ

* **Πιστόλι  30 μ. με παραγγελμα**
**    Κωνσταντίνος Σκαρλάτος
**   Γιόχαν Χούμπνερ φον Χολστ
**   Βίλχελμ Κάρλμπεργκ

* **Πιστόλι ελεύθερο, τρεις στάσεις**
**    Γκούντμπραντ Σκάτεμποε
**   Κόνραντ Στέχελι
**   Ζαν Ρέιχ

* **Πιστόλι ελεύθερο, πρηνηδόν**
**    Γκούντμπραντ Σκάτεμποε
**   Λουί Ρισαρντέ
**   Κόνραντ Στέχελι

* **Πιστόλι ελεύθερο, γονυπετώς**
**    Κόνραντ Στέχελι
**   Λουί Ρισαρντέ
**   Μαρσέλ Μεγιέρ ντε Σταντελχόφεν

* **Πιστόλι ελεύθερο, ορθίων**
**    Γκούντμπραντ Σκάτεμποε
**   Γιούλιους Μπράατε
**   Άλμπερτ Χέλγκερουντ

* **Πιστόλι ελεύθερο, χωρίς περιορισμό**
**    Μαρσέλ Μεγιέρ ντε Σταντελχόφεν
**   Κόνραντ Στέχελι
**   Λεόν Μορό

* **Πιστόλι ελεύθερο, ομαδικό**
**    
**   
**   

* **Πιστόλι στρατιωτικό στάνταρ, 25 μ.**
**    Λουί Ρισαρντέ
**   Αλέξανδρος Θεοφιλάκης
**   Γεώργιος Σκοτάδης

* **Πιστόλι στρατιωτικό 1873, 25 μ.**
**    Ζαν Φουκονιέ
**   Ραούλ ντε Μπουάν
**   Ερμάν Μαρτέν

* **Καραμπίνα, 200 μ.**
**    Λεόν Μορό
**   Λουί Ρισαρντέ
**   Ζαν Ρέιχ

* **Καραμπίνα, 300 μ.**
**    Λουί Ρισαρντέ
**   Ζαν Ρέιχ
**   Ραούλ ντε Μπουάν

* **Τραπ, μία βολή**
**    Τζέραλντ Μέρλιν
**   Ιωάννης Περίδης (Κύπριος)
**   Σίντνεϊ Μέρλιν

* **Τραπ, δύο βολές**
**    Σίντνεϊ Μέρλιν
**   Αναστάσιος Μεταξάς
**   Τζέραλντ Μέρλιν

## Μετάλλια ανά χώρα

Κατηγορία:Μεσοολυμπιακοί Αγώνες 1906
Κατηγορία:Σκοποβολή στους Ολυμπιακούς Αγώνες
Κατηγορία:Σκοποβολή το 1906
Μεσσήνη (μυθολογία)

Στην ελληνική μυθολογία η **Μεσσήνη** ήταν κόρη του Τρίοπα, γιου του Φόρβαντα από το Άργος. Κατ' άλλη εκδοχή όμως η Μεσσήνη ήταν κόρη του Φόρβαντα και της Ευβοίας, και αδελφή του Τρίοπα. Η Μεσσήνη παντρεύτηκε τον Πολυκάονα, δευτερότοκο γιο του βασιλιά Λέλεγα από τη Λακωνία. Επειδή ο Πολυκάονας δεν έγινε βασιλιάς καθώς δεν ήταν ο πρωτότοκος, η Μεσσήνη, που ήταν υπερήφανη για τη δική της καταγωγή, δεν άντεχε να είναι ο σύζυγός της ένας απλός πολίτης. Πέτυχε λοιπόν να συγκεντρώσει δυνάμεις από το Άργος και τη Λακεδαίμονα και να καταλάβει τη χώρα εκείνη που αργότερα πήρε το όνομά της και αποκαλείται μέχρι σήμερα Μεσσηνία. Το πρώτο λοιπόν βασιλικό ζεύγος που βασίλεψε στη Μεσσηνία ήταν ο Πολυκάονας και η Μεσσήνη.

Στα χρόνια της βασιλείας τους, τους επισκέφθηκε ο Καύκωνας, που εισήγαγε στον τόπο τη λατρεία των Μεγάλων Θεών. Μετά τον θάνατό της, η Μεσσήνη τιμήθηκε ως ηρωίδα στο ναό του Δία στο όρος Ιθώμη. Σε νομίσματα των αυτοκρατορικών χρόνων εικονίζεται από τη μία πλευρά ο Δίας και από την άλλη η Μεσσήνη φορώντας στέμμα σε σχήμα τείχους και πέπλο. Σε άλλο νόμισμα η Μεσσήνη συνοδεύεται από τον Ασκληπιό. Ο Παυσανίας γράφει ότι υπήρχε και ιδιαίτερος ναός της Μεσσήνης με άγαλμα από χρυσό και πάριο μάρμαρο. Στο πίσω μέρος αυτού του ναού απεικονίζονταν οι μεταγενέστεροι βασιλείς της Μεσσηνίας.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Θέμελης Γ. Πέτρος: *[[Αρχαία Μεσσήνη]]*, εκδ. ΚΑΠΟΝ, Αθήνα 2019

Μεσσηνη
Μεσσηνη
Μήδειος

Στην ελληνική μυθολογία με το όνομα **Μήδειος** είναι γνωστός ένας από τους γιους του Ιάσονα και της Μήδειας, ο οποίος ανατράφηκε από τον Κένταυρο Χείρωνα, και από την αδελφή του Εριώπιδα. Ο Μήδειος δεν πρέπει να συγχέεται με τον Μήδο, γιο της Μήδειας και του Αιγέα που έδωσε το όνομά του στο λαό των Μήδων.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μηδειος
Κατηγορία:Μήδεια
Γραμματικό

Με το όνομα **Γραμματικό** συναντώνται δύο οικισμοί της Ελλάδας:
*Γραμματικό Αττικής
*Γραμματικό Καρδίτσας
Πειρήνη

Η **Πειρήνη** ήταν η αξιολογώτερη πηγή της Αρχαίας Κορίνθου. Στην Ελληνική μυθολογία, η νύμφη της πηγής, η Πειρήνη, ήταν κόρη του Ασωπού, του Οιβάλου ή του Ποσειδώνα.

Πειρήνη ἠταν και μία απο τις Δαναΐδες.



Κατηγορία:Ελληνική μυθολογία
Κατηγορία:Πηγές της Ελλάδας
Μαρία Χούκλη

[μικρογραφία|360x360εσ|Η Χούκλη σε ντιμπέιτ πολιτικών αρχηγών ενόψει των [Ελληνικές βουλευτικές εκλογές 2009|βουλευτικών εκλογών 2009]]
Η **Μαρία Χούκλη** (Σέρρες, 19 Ιουλίου 1961) είναι Ελληνίδα δημοσιογράφος και παρουσιάστρια ειδήσεων.

## Βιογραφικό
Η Μαρία Χούκλη γεννήθηκε στις Σέρρες το 1961. Σπούδασε νομικά στο Αριστοτέλειο Πανεπιστήμιο Θεσσαλονίκης, και εργάστηκε ως δικηγόρος επί δύο χρόνια. Το 1987 άρχισε να εργάζεται στην ΕΤ3, αργότερα δούλεψε σε ιδιωτικούς τηλεοπτικούς σταθμούς και το 2001 επέστρεψε στην κρατική τηλεόραση. Παρουσίασε εκπομπή για βιβλία (*Για μια θέση στο ράφι*), και την εκπομπή *Ομιλείτε Ελληνικά;* η οποία ασχολήθηκε με τη σωστή χρήση της ελληνικής γλώσσας. Το 2007 ορίσθηκε συντονίστρια στην «τηλεμαχία» πριν από τις εκλογές του Σεπτεμβρίου. Δούλεψε ως εκφωνήτρια στο ραδιόφωνο. Μέχρι το καλοκαίρι του 2010 ήταν η παρουσιάστρια του κεντρικού δελτίου ειδήσεων στον κρατικό τηλεοπτικό σταθμό ΝΕΤ. Στις 2 Σεπτεμβρίου 2010 ανακοινώθηκε η ένταξή της στον τηλεοπτικό σταθμό ΑΝΤ1 ως παρουσιάστριας του κεντρικού καθημερινού δελτίου ειδήσεων του σταθμού. Αργότερα εργάστηκε στον ραδιοφωνικό σταθμό Αθήνα 9.84.

Έχει εκλεγεί «Δημοσιογράφος της χρονιάς» για πολλές συνεχόμενες χρονιές.

Τον Απρίλιο του 2016 επιβλήθηκε η ποινή της επίπληξης στη Μαρία Χούκλη από την ΕΣΗΕΑ για τη μεροληπτική της στάση την περίοδο πριν από το δημοψήφισμα του 2015.

Σήμερα είναι ειδική σύμβουλος του Υφυπουργού στον Πρωθυπουργό Ακη Σκέρτσου της κυβέρνησης Κ. Μητσοτάκη.

## Έργο
### Τηλεοπτικές εκπομπές

### Τηλεπαιχνίδια

### Τηλεοπτικές σειρές

### Βιβλία
* *Καλησπέρα σας, κύριε Σεφέρη*, εκδ. «Ποταμός», Αθήνα 2016, 72 σελ., ISBN 978-960-545-069-4

## Παραπομπές


## Βιβλιογραφία
* Χαραλαμπίδου, Τζ. (2007), στη *Ραδιοτηλεόραση*, τεύχος 1961, 15-20 Σεπτεμβρ. 2007, σσ. 12-14. ISBN 9-771108-631007-37
* Μανανεδάκη, Κ., στο *TV ΖΑΠΙΝΚΓ*, τεύχος 421, σσ. 18-19. ISBN 9-771108-624016-15
* *Τηλέραμα* (1999), τεύχος 1162, Ιούνιος 1999, σελ. 13

## Εξωτερικοί σύνδεσμοι

* ERT Online (Ελληνικά, Αγγλικά)
* Η Μαρία Χούκλη στο Protagon.gr

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Θερμογόνος δύναμη

Η **θερμογόνος δύναμη** μετρά την ικανότητα παραγωγής θερμικής ενέργειας ενός υλικού, το οποίο μπορεί να καεί, κατά την καύση του. Είναι η θερμική ενέργεια που εκλύεται κατά την καύση ενός κιλού στερεού ή υγρού καυσίμου ή ενός κυβικού μέτρου αερίου καυσίμου που βρίσκεται σε κανονικές συνθήκες. Διακρίνεται σε κατωτέρα και ανωτέρα θερμογόνο δύναμη.

## Σημασία
Το θερμικό (ενεργειακό) περιεχόμενο είναι μια βασική ιδιότητα ενός καυσίμου εφόσον αποτελεί τη βάση για τον υπολογισμό της θερμικής απόδοσης.  
## Μέτρηση
Μετριέται με χρήση ειδικού θερμιδόμετρου (ASTM D240). Επίσης, για τον προσδιορισμό της μπορούν να χρησιμοποιηθούν και εμπειρικές σχέσεις και διαγράμματα όταν δεν είναι δυνατός ο πειραματικός προσδιορισμός της. Οι σχέσεις αυτές έχουν πολύ ικανοποιητική ακρίβεια και προτείνονται ακόμα και από επίσημους οργανισμούς τυποποίησης (ASTM, British Standards, ISO).

## Διάκριση
### Ανωτέρα θερμογόνος δύναμη
Όταν στα προϊόντα καύσης το νερό βρίσκεται σε υγρή κατάσταση, δεν έχει απορροφήσει δηλαδή ενέργεια, η θερμογόνος δύναμη ονομάζεται ανωτέρα.

### Κατωτέρα θερμογόνος δύναμη
Όταν στα προϊόντα καύσης το νερό βρίσκεται σε αέρια κατάσταση (υδρατμοί), το νερό έχει απορροφήσει ενέργεια και η θερμογόνος δύναμη, που έχει κατά συνέπεια μικρότερη τιμή από της ανωτέρας, ονομάζεται κατωτέρα θερμογόνος δύναμη.

Δεδομένου ότι οι μηχανές εσωτερικής καύσης αποβάλλουν το νερό με τη μορφή ατμού στα καυσαέρια, η τιμή της κατώτερης θερμογόνου δύναμης είναι η κατάλληλη για αναφορά κατά τη σύγκριση καυσίμων.

#### Διαφορά
Η διαφορά μεταξύ Ανώτερης και Κατώτερης θερμογόνου δύναμης εξαρτάται από την περιεκτικότητα του καυσίμου σε υδρογόνο.

## Παραπομπές


Κατηγορία:Θερμότητα
Κατηγορία:Καύσιμα
Σώμα Ελλήνων Αλκίμων

Το **Σώμα Ελλήνων Αλκίμων** ήταν μία ανεξάρτητη εθελοντική οργάνωση νεολαίας, με εμφανείς επιρροές από τον Προσκοπισμό, που ιδρύθηκε το 1923 στον Πειραιά από τον παλιό βαθμοφόρο του Σώματος Ελλήνων Προσκόπων Αναστάσιο Μπάτα. Η αναγνώριση του Σώματος έγινε το 1924 με την υπ. αριθμόν 1544/1924 απόφαση του Πρωτοδικείου Πειραιώς. Η ίδρυση, συχνά αλλά λανθασμένα, αποδίδεται χρονικά στα έτη πριν τη Μικρασιατική εκστρατεία. Η σύγχυση οφείλεται στο γεγονός ότι στη Σμύρνη το 1922 φαίνεται να δραστηριοποιούνται και να προσφέρουν σημαντικές εθνικές υπηρεσίες νέοι με το όνομα Άλκιμοι, αυτή όμως ήταν απλά η ονομασία, τότε, των έφηβων μελών του Σώματος Ελλήνων Προσκόπων, τα μέλη της Κίνησης που σήμερα ονομάζονται Ανιχνευτές. 
Στην περίοδο του Ιωάννη Μεταξά η οργάνωση αυτή αναπτύχθηκε έντονα με πολιτικές προεκτάσεις, μέχρι την περίοδο της κατοχής οπότε και διαλύθηκε.

Κατά την περίοδο του δικτατορικού καθεστώτος της 21ης Απριλίου 1967, με πρωτοβουλία των Ιωάννη Η. Λαδά και Κωνσταντίνου Ασλανίδη, το Σώμα Ελλήνων Αλκίμων επανασυντάχθηκε και αναπτύχθηκε έντονα με προπαγανδιστικές εθνικιστικές αρχές προσπαθώντας να παραγκωνίσει και αυτόν τον Προσκοπισμό χωρίς ποτέ να κατορθώσει να φτάσει την απήχησή του στους νέους. Τελικά το Σώμα Ελλήνων Αλκίμων διαλύθηκε τον Μάρτιο του 1976, με διαταγή του πολυμελούς Πρωτοδικείου Αθηνών .

## Παραπομπές


Κατηγορία:Προσκοπισμός και Οδηγισμός στην Ελλάδα
Κατηγορία:Καθεστώς της 4ης Αυγούστου
Κατηγορία:Χούντα των Συνταγματαρχών
Αλκαλοειδή

Στη χημεία, τα **αλκαλοειδή** αποτελούν κατηγορία οργανικών ενώσεων που απαντώνται στη φύση και περιέχουν είτε ένα άτομο ή λίγα άτομα αζώτου. Πρόκειται για αλκαλικές στην πλειονότητα ουσίες, αν και υπάρχουν και αλκαλοειδή τα οποία είναι ουδέτερα ή ελαφρώς όξινα. Τα κύρια δομικά στοιχεία τους είναι άτομα άνθρακα, οξυγόνου και αζώτου, ενώ σπανιότερα περιέχουν θείο, χλώριο, βρώμιο και φωσφόρο. 

Τα αλκαλοειδή εντοπίζονται σε φυτά (π.χ. στα μηκωνοειδή), βακτήρια, μύκητες και ζώα και μπορούν να εκπλυθούν με όξινη εκχύλιση. Παρουσιάζουν ιδιαίτερο ενδιαφέρον κυρίως λόγω του πλήθους των φαρμακολογικών τους δράσεων όπως η ανθελονοσιακή (κινίνη), αντιασθματική (εφεδρίνη), αγγειοδιασταλτική (βινκαμίνη), αναλγητική (μορφίνη) αντιυπεργυκαιμική (πιπερίνη), αντιβακτηριακή (χελερυθρίνη). Ορισμένα αλκαλοειδή έχουν ψυχοτρόπες (ψιλοκυβίνη) ή διεγερτικές ιδιότητες (κοκαΐνη, καφεΐνη, νικοτίνη, θειοβρωμίνη) και έχουν χρησιμοποιηθεί ως ναρκωτικά ή παραισθησιογόνα. Αρκετά από τα αλκαλοειδή είναι τοξικά (στρυχνίνη, ατροπίνη). 

Τα αλκαλοειδή ταξινομούνται επιμέρους, ανάλογα του συντακτικού τύπου τους και με βάση τη φύση και τον αριθμό των πυρήνων τους, (δακτύλιοι ατόμων), καθώς και με τους υποκαταστάτες που συνδέουν αυτούς σε: πυριδίνες, πυρρολιδίνες, τροπάνια, πυρρολιζιδίνες, πουρίνες*, κινολίνες, ισοκινολίνες, ινδόλια, τερπενοειδή και στεροειδή.

Η ταξινόμηση των πουρινών στα αλκαλοειδή αμφισβητείται λόγω των ιδιαίτερων βιοχημικών τους ρόλων.

Στην Ιατρική, τα αλκαλοειδή ταξινομούνται ανάλογα με τη φυσιολογική τους δράση σε: δηλητήρια αλκαλοειδή, ναρκωτικά, αναλγητικά, καρδιοτονωτικά, διεγερτικά αναπνευστικού, αγγειοσυσταλτικά, τοπικά αναισθητικά, μυοχαλαρωτικά και ψυχεδελικά.

## Παραπομπές


*
Μητίονας

Στην ελληνική μυθολογία ο **Μητίονας** (***Μητίων***) ήταν γιος του Ερεχθέως και της Πραξιθέας, σύζυγος της Ιφινόης και πατέρας του Δαιδάλου. 

Σύμφωνα με μεταγενέστερη παράδοση, ο Μητίονας ήταν εγγονός του Ερεχθέως και γιος του Ευπαλάμου ή και του Κέκροπα Β΄. 

Κατά άλλες εκδοχές, ο Μητίονας ήταν σύζυγος της Αλκίππης. 

Σε λιγότερο δημοφιλείς παραδόσεις ο Μητίων αναφέρεται ως γιος του Σικυώνα και ως πατέρας του Μουσαίου. 

Από τον πατέρα του ο Δαίδαλος ήταν γνωστός και με την επωνυμία **Μητιονίδης**.

Οι γιοι του Μητίονα, οι **[[Μητιονίδες]]**, έδιωξαν από την Αθήνα τον Πανδίονα Β΄, ο οποίος κατέφυγε στα Μέγαρα.

## Γενεαλογία

## Παραπομπές

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Μητιονας
Μήστρα

[δεξιά|μικρογραφία|240px|Ο [Ερυσίχθονας ο Θεσσαλός|Ερυσίχθων πουλάει την κόρη του, τη Μήστρα. Χαρακτικό του Bauer.]]

Στην ελληνική μυθολογία, με το όνομα **Μήστρα** είναι γνωστή μία θυγατέρα του Αίθωνα, ενός από τους γιους του θεού Ηλίου. Η Μήστρα είχε πάρει από τον Ποσειδώνα το χάρισμα να μεταμορφώνεται σε ό,τι αυτή ήθελε. Αργότερα η μορφή του Αίθωνα ταυτίσθηκε με τη μορφή του Ερυσίχθονα, οπότε η Μήστρα θεωρήθηκε κόρη του Ερυσίχθονα και μια από τις Ηλιάδες, συνεπώς εγγονή του Τρίοπα.

Ο Ερυσίχθονας είχε τιμωρηθεί από τη θεά Δήμητρα, λόγω ασέβειας προς το πρόσωπό της, με ακόρεστη αδηφαγία. Έτσι προκειμένου να κατασιγάσει την πείνα του, αρχικά πώλησε όλη την περιουσία του μέχρι που έφθασε στο σημείο να πωλήσει και την κόρη του Μήστρα για να αγοράσει τρόφιμα. Βλέποντας ο θεός Ποσειδώνας την εξέλιξη αυτή και επειδή αγαπούσε την Μήστρα της έκανε δώρο την δυνατότητα να μεταμορφώνεται σε όποιο ζώο επιθυμούσε για να αποφύγει τη δουλεία. Έτσι επανερχόμενη κάθε φορά στο πατρικό της σπίτι πουλιόταν από τον πατέρα της με διαφορετική κάθε φορά μορφή ζώου. Αυτό συνεχίστηκε μέχρι τον θάνατο του πατέρα της. Μία εκδοχή αναφέρει ότι η Μήστρα, από δική της πρωτοβουλία, εκμεταλλεύθηκε το χάρισμα της μεταμορφώσεως για να πωλείται ως δούλα συνεχώς και να βοηθά έτσι τον πατέρα της.

Μετά τον θάνατο του πατέρα της η Μήστρα παντρεύτηκε τον Αυτόλυκο, με τον οποίο δεν αναφέρεται να απέκτησε κάποιο παιδί. Αντίθετα, ο Ώγυγος μυθολογείται ως γιος της Μήστρας και του Ποσειδώνα.

Στην ικανότητα της Μήστρας να μεταβάλλει τη μορφή της οφείλεται και η παροιμιώδης φράση *«μεταβλητότερος Μήστρας»*, που τη χρησιμοποιούσαν οι αρχαίοι Έλληνες για κάποιον ασταθή χαρακτήρα.

## Ερμηνεία μύθου
Ο μύθος αυτός αποτελεί καταφανή αλληγορία της απαρχής της οικόσιτης κτηνοτροφίας και του εξ αυτής αναπτυσσόμενου εμπορίου.

## Παραπομπές

## Πηγές
* *Νεώτερον Εγκυκλοπαιδικόν λεξικόν Ηλίου*, τόμ.13ος, σελ.503
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μηστρα
Πυγμαχία στους Ολυμπιακούς Αγώνες

Η πυγμαχία είναι ένα από τα παλιότερα ολυμπιακά αθλήματα, αφού μπήκε στις Ολυμπιάδες το 1904 στο Σεντ Λούις των ΗΠΑ. Από τότε διεξάγεται συνεχώς με εξαίρεση την Ολυμπιάδα της Στοκχόλμης το 1912. Επίσης, αγώνες πυγμαχίας δεν διεξήχθησαν στους μεσοολυμπιακούς του 1906 στην Αθήνα. 

## Χαρακτηριστικά

Η πυγμαχία είναι το μοναδικό άθλημα, στο οποίο δεν διεξάγονται αγώνες γυναικών στις Ολυμπιάδες. Υπάρχει σκέψη να ενταχθούν το 2012 στο Λονδίνο. 

Οι αθλητές της πυγμαχίας αγωνίζονται σε κατηγορίες ανάλογα με το βάρος τους. Οι κατηγορίες αυτές έχουν αλλάξει πολλές φορές στην πορεία των Ολυμπιάδων. Το 1904 ήταν επτά, το 1908 μειώθηκαν σε πέντε και από το 1920 έγιναν οκτώ. Ως το 1936 το βάρος των πυγμάχων υπολογιζόταν σε λίβρες (pounds). Από το 1948 υπολογίζεται σε χιλιόγραμμα.

Μεταπολεμικά προστέθηκαν κι άλλες κατηγορίες φθάνοντας τις δώδεκα το 1984. Από το 2004 μειώθηκαν σε έντεκα.

## Κατηγορίες

Κατηγορία:Αθλήματα στους Θερινούς Ολυμπιακούς Αγώνες
*
Δόξα ΙΙ (αντιτορπιλικό)

Το **Δόξα ΙΙ / D-20** ήταν Αντιτορπιλικό τύπου Gleeves, πρώην ‘USS Ludlow DD-438’.

Ναυπηγήθηκε το 1943 στα ναυπηγεία ‘USA – Bath Iron Work Corp. Bath Maine’.Παραχωρήθηκε από τις Η.Π.Α. στις 18 Απριλίου 1951 στη Βοστόνη, ανάδοχος Αντιστράτηγος Jivan Fleet εκπρόσωπος του Υποστράτηγος C.G. Helmick. Καθελκύστηκε στις 11 Νοεμβρίου 1941. Στην ενέργεια στις 5 Μαρτίου 1941. Ομοίου τύπου πλοία : Νίκη ΙΙ και **Δόξα ΙΙ**. Παροπλίστηκε το 1972.

## Εξωτερικοί σύνδεσμοι
* ΔΟΞΑ D-20 (1950-1971)

Κατηγορία:Ελληνικά αντιτορπιλικά
Μίμας

Το όνομα **Μίμας** ή **Μίμαντας** μπορεί να αναφέρεται:

* Στο άρθρο Μίμας (μυθολογία), για τον γίγαντα της ελληνικής μυθολογίας.
* Σε ένα πρόσωπο της *[[Αινειάδα|Αινειάδας]]*, γιο του Αμύκου και της Θεώνης, συνοδό του Αινεία στην Ιταλία.
* Στο άρθρο Μίμας (δορυφόρος), για έναν από τους δέκα μεγαλύτερους δορυφόρους του πλανήτη Κρόνου.
* Σε κωμόπολη της Τουρκίας, το σημερινό Καραμπουρούν.
* Στο λεπιδόπτερο έντομο Μίμας (βιολογία), που ανήκει στην οικογένεια σφιγγίδες.
* Στο Εθνικό Κέντρο Δεδομένων Mimas, στο Πανεπιστήμιο του Μάντσεστερ.
* Στο δανέζικο μουσικό συγκρότημα Mimas (συγκρότημα) της ποστ-ροκ.

Κατηγορία:Αποσαφηνίσεις ονομάτων
Μνήμων

: * *Αυτό το άρθρο αναφέρεται στο μυθικό πρόσωπο. Για τον βασιλιά της Περσίας, βλ. [[Αρταξέρξης Β΄ ο Μνήμων]].*

Στην ελληνική μυθολογία με το όνομα **Μνήμων** είναι γνωστός ένας υπηρέτης του Αχιλλέα. Ο Μνήμων είχε ως καθήκον του να υπενθυμίζει στον ήρωα κάποιο χρησμό, σύμφωνα με τον οποίο αν ο Αχιλλέας σκότωνε γιο του θεού Απόλλωνα, τότε θα σκοτωνόταν και ο ίδιος κατά τη διάρκεια του Τρωικού Πολέμου. Ο Μνήμων δεν αναφέρεται στην *[[Ιλιάδα]]*.

## Πηγές
* Emmy Patsi-Garin, 1969, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα.

Μνημων
Παναγία Μαλακασίου Τρικάλων

Η **Παναγία** (πρώην Νέα Κουτσούφλιανη) είναι χωριό του νομού Τρικάλων του δήμου Δήμου Μετεώρων ενώ παλαιότερα υπαγόταν στον Δήμο Μαλακασίου. Ανήκει γεωγραφικά στην ορεινή Καλαμπάκα, στο βορειοδυτικό τμήμα των Τρικάλων και στα σύνορα Θεσσαλίας και Ηπείρου. Έχει υψόμετρο 800 μέτρα και κυκλώνεται από γιγάντιες ορεινές διακλαδώσεις της Πίνδου, που την προστατεύουν από τους ανέμους και τις απότομες καιρικές αλλαγές.

## Γεωγραφικά στοιχεία
Η Παναγία είναι χτισμένη δίπλα στην εθνική οδό Ιωαννίνων-Τρικάλων και 40 χιλιόμετρα από την τελευταία πόλη. Στεφανώνεται από τα βουνά του Ζυγού και των Χασίων, αλλά και το ίδιο ξεπροβάλλει μέσα από τα τεράστια δάση σαν κορώνα της Θεσσαλίας. Είναι το μεγαλύτερο από τα δέκα χωριά της Ορεινής Καλαμπάκας και αποτελείται από δυο οικισμούς: την Παλιά Κουτσούφλιανη (σημερινός Πλατάνιστος) και την Νέα Κουτσούφλιανη (σημερινή Παναγία). 

Η θερμοκρασία το καλοκαίρι φθάνει τους 30°-35° Κελσίου και το χειμώνα κατεβαίνει στους –10°. Όμως η έλλειψη υγρασίας, η μεγάλη ξηρότητα της ατμόσφαιρας και οι τεράστιες δασωμένες εκτάσεις δημιουργούν υγιεινό κλίμα και ευχάριστο όλες τις εποχές. Ιδιαίτερα τα κρύα νερά το καλοκαίρι και τα χιόνια που φθάνουν το ένα μέτρο στο κέντρο του χωριού τον χειμώνα, κάνουν την διαμονή θελκτική.

## Ιστορικά στοιχεία
Η Παναγία ιδρύθηκε στις 13 Μαΐου 1898, όταν οι Κουτσουφλιανιώτες αντιλήφθηκαν την παραχώρηση του χωριού τους στην Τουρκία, κατά την οριοθέτηση μετά τον ατυχή για την Ελλάδα Ελληνοτουρκικό πόλεμο του 1897. Τότε οι Κουτσουφλιανιώτες περιφρόνησαν την απόφαση των Μεγάλων Δυνάμεων, την πίεση της Τουρκίας και την Ρουμανική προπαγάνδα και πήραν ομόφωνα την μεγάλη δική τους απόφαση. Έκαψαν το χωριό τους και εγκαταστάθηκαν στον μικρό οικισμό που υπήρχε γύρω από την Ι.Μ. Λιμποχόβου, ιδρύοντας τη Νέα Κουτσούφλιανη.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων